Pariisi Konservatoorium
Pariisi Konservatoorium (prantsuse Conservatoire de Paris) on Prantsusmaal Pariisis tegutsev kõrgemat teatri-, muusika- ja balletiharidust andev õppeasutus (konservatoorium). Konservatoorium asutati 1795. 1946 jagati konservatoorium kaheks: teatriosakonnaks (prantsuse Conservatoire national supérieur d'art dramatique) ja muusika-balletiosakonnaks (prantsuse Conservatoire national supérieur de musique et de danse). Alates 2010. aastast on konservatooriumi rektor Bruno Mantovani.